
Евразия экономикалык бирлигинин 2023-жылга карата 
эл аралык ишмердүүлүгүнүн
НЕГИЗГИ БАГЫТТАРЫ

Ушул Негизги багыттарда Евразия экономикалык бирлигинин (мындан ары – Бирлик) эл аралык ишмердүүлүгүнүн 2023-жылга карата башкы векторлору жана артыкчылыктары аныкталган.
2023-жылы Бирликтин эл аралык ишмердүүлүгү Евразия экономикалык бирлиги жөнүндө 2014-жылдын 29-майындагы келишимдин (мындан ары – Бирлик жөнүндө келишим) 4-беренесинде көрсөтүлгөн Бирликтин максаттарына жетүүгө, 2025-жылга чейин Евразия экономикалык интеграциясын өнүктүрүүнүн стратегиялык багыттарын ишке ашырууга, Бирликтин жана Бирликке мүчө мамлекеттердин (мындан ары – мүчө мамлекеттер) экономикалык кызыкчылыктарын дүйнөлүк рынокто илгерилетүүгө, эл аралык аренада Бирликти ишенимдүү, ачык өнөктөш катары позициялоого багытталат жана Бирлик жөнүндө келишимде жана Бирликтин алкагында эл аралык келишимдерде аныкталган ыйгарым укуктардын жана чөйрөлөрдүн чегинде жүзөгө ашырылат.
Бирлик тарабынан эл аралык ишмердүүлүктү 2023-жылы жүзөгө ашырууда дүйнөдө өзгөрмөлүү гэоэкономикалык кырдаалды эске алуу менен төмөнкү багыттар артыкчылыктуу болуп саналат:
Бирлик менен соода-экономикалык кызматташтыкты өнүктүрүүгө кызыкдар Бирликке мүчө эмес, КМШга катышуучу мамлекеттер, ошондой эле башка жакынкы чет өлкөлөр менен, анын ичинде Бирликке караштуу байкоочу мамлекет институтунун потенциалын пайдалануу менен өз ара аракеттенүүнү активдештирүү;
Шанхай кызматташтык уюму (ШКУ), Түштүк-Чыгыш Азия мамлекеттеринин ассоциациясы (АСЕАН), Европа бирлиги (ЕБ), БРИКС өлкөлөрү жана Борбордук Азиядагы жана Жакынкы Чыгыштагы башка кызыкдар мамлекеттер жана бирикмелер менен Чоң Евразия өнөктөштүгү (мындан ары – ЧЕӨ) идеясынын контекстинде экономикалык кызматташтыкты кеңейтүү максатында системалуу диалогду өнүктүрүү;
жаңы кооперациялык жана логистикалык чынжырчаларды түзүү, товардык агымдардын транзитин тездетүү, эл аралык эсептешүүлөр системасын өнүктүрүү жана мүчө мамлекеттердин ички экономикалык туруктуулугуна, өбөлгө түзө турган башка милдеттерди чечүү көз карашынан алганда, келечектүү үчүнчү өлкөлөр, эл аралык уюмдар жана аймактык интеграциялык бирикмелер менен кызматташтыкты өнүктүрүү, анын ичинде кызматташуу (өз ара аракеттенүү) меморандумдарын, преференциалдык жана преференциалдык эмес соода макулдашууларын түзүү, ошондой эле мындай меморандумдар жана соода келишимдери түзүлгөн чет өлкөлүк өнөктөштөр менен соода-экономикалык өз ара аракеттенүүнү интенсификациялоо жолу аркылуу;
мүчө мамлекеттердин экспорттук потенциалын ишке ашырууга көмөктөшүү, анын ичинде товарлардын жана кызмат көрсөтүүлөрдүн жаңы рынокторго чыгышынын жана өз ара эсептешүүлөрдө улуттук валюталарды пайдаланууну кеңейтүүнүн эсебинен;
АСЕАНга мүчө мамлекеттердин жана Азия өлкөлөрүнүн негизги финансы-насыялык борборлору менен өз ара аракеттенүүнү бекемдөөдө мүчө мамлекеттерге көмөк көрсөтүү;
өзгөрүп жаткан глобалдык экономиканын шарттарында мүчө мамлекеттердин бизнес-коомчулуктары үчүн ачылуучу жаңы мүмкүнчүлүктөрдү идентификациялоо, глобалдык экономиканын трансформацияланышынын шарттарында эл аралык соода-сатыкта жана капитал рынокторунда финансылык эсептешүүлөрдүн иштешин чектөөлөргө жана транспорттук-логистикалык чынжырчалардын бузулушуна байланыштуу алардын ишмердүүлүгү үчүн тоскоолдуктарды жеңүүгө көмөк көрсөтүү;
Бирликти дүйнөдөгү негизги аймактык экономикалык интеграциялык бирикмелердин бири катары позициялоо боюнча системалуу иштерди жүргүзүү.

I. Кызматташуунун учурдагы механизмдерин 
өнүктүрүү максатында эл аралык уюмдар, 
аймактык интеграциялык жана мамлекеттер аралык бирикмелер, 
үчүнчү өлкөлөр менен өз ара аракеттенүү

2023-жылы Бирликтин эл аралык ишмердүүлүгү тармагындагы негизги күч-аракеттери кызматташтыктын буга чейин түзүлгөн механизмдерин өнүктүрүүгө, анын ичинде түзүлгөн меморандумдардын, декларациялардын жана соода-сатык макулдашууларынын (көрсөтүлгөн документтердин актуалдуу тизмеги Бирликтин расмий сайтына жайгаштырылат) алкагында, ошондой эле төмөндө көрсөтүлгөн документтерди ишке ашыруу боюнча пландарды жана программаларды жүзөгө ашырууга багытталат:
эл аралык уюмдар менен:
Бириккен Улуттар Уюму (БУУ) системасынын уюмдары жана мекемелери менен, анын ичинде аймактык комиссиялар менен – БУУ Европа экономикалык комиссиясы (БУУ ЕЭК), Азия жана Тынч океаны үчүн БУУ экономикалык жана социалдык комиссиясы (ЭСКАТО), Латын Америкасы жана Кариб бассейни үчүн БУУ экономикалык комиссиясы (ЭКЛАК), Соода-сатык жана өнүктүрүү боюнча БУУ конференциясы (ЮНКТАД) жана башка  айрыкча тɵмɵнкү уюмдар менен:
БУУ ЕЭК – эл аралык соода-сатыкта соода жолтоолорун талдоодо БУУ ЕЭКтин инструментарийин жана методологиялык базасын, соода жолтоолорун жоюу, чек араларда көзөмөлдөө жана жылып жүрүү, тарифтик эмес чаралар, нормативдик жөнгө салуу чөйрөсүндө, дөңгөлөктүү транспорттук каражаттарга талаптарды коюуну кошо алганда, ошондой эле рынокту көзөмөлдөө, иш кагаздарын жүгүртүү, санариптештирүү чөйрөсүндө эл аралык тажрыйбасын жана адистештирилген сессияларда консультативдик башталыштарга катышуу аркылуу экономикалык талдоону изилдөө максатында;
ЭСКАТО – алдыңкы эл аралык тажрыйбаларды изилдөө, ошондой эле биргелешкен эл аралык иш-чараларды уюштуруу жана ЭСКАТО жумушчу органдарынын отурумдарына катышуу аркылуу статистика (Статистика боюнча ЭСКАТО комитети), кагазсыз трансчек аралык соода-сатык (Соода-сатык жана инвестиция боюнча ЭСКАТО комитети), энергетика жана энергияны үнөмдөө (Энергетика боюнча ЭСКАТО комитети), транспорт жана транспорт инфраструктурасы (Транспорт боюнча ЭСКАТО комитети) чөйрөсүндө Бирликтин тажрыйбасын илгерилетүү максатында; 
         ЭКЛАК – аналитикалык жана маалыматтык материалдар менен алмашуу жана иш-чараларга өз ара катышуу аркылуу, ишкердик жана өз ара аракеттенүүнү кеңейтүү чөйрөсүндө, анын ичинде башка уюмдардын аянтчаларында, өз ара кызыкчылык туудурган маселелер боюнча байланыштарды тартипке келтирүү максатында;
          ЮНКТАД – 15-министрликтик конференциясынын жыйынтыгы боюнча жаңыртылган ЮНКТАД мандатынын алкагында аймактык интеграциялык бирикмелер менен диалогду илгерилетүү; тарифтик эмес чараларды классификациялоо боюнча аналитикалык инструменттерди, Бирликтин алкагында соода жолтоолорун аныктоо жана жоюу үчүн эл аралык соода-сатыкта ички рыноктордун иштеши бөлүгүндө соода жолтоолорун системалаштыруу жана классификациялоо боюнча ЮНКТАДдын аналитикалык жана методологиялык базасын пайдалануу, анын ичинде эл аралык соода-сатыкка тоскоолдуктардын таасирин баалоодо маалыматтарды чогултууну жана классификациялоону жакшыртуу үчүн, ошондой эле өз ара кызыгуу жараткан маселелер боюнча туруктуу негизде тематикалык жолугушууларды жана тегерек столдорду биргеликте өткөрүү үчүн; глобалдык, аймактык жана улуттук деңгээлдерде ишкердикти өнүктүрүү тармагында тажрыйбаны изилдөө маселелери боюнча; атаандаштык саясаты жана укук боюнча эксперттердин Өкмөттөр аралык тобунун сессияларына, ошондой эле трансчек аралык картелдерге каршы күрөшүү боюнча ЮНКТАД жумушчу тобунун отурумдарына катышуу аркылуу атаандаштык чөйрөсүндөгү маселелер боюнча; керектөөчүлөрдүн укуктарын коргоо чөйрөсүндө саясат жана мыйзам чыгаруу боюнча эксперттердин Өкмөттөр аралык  тобунун сессияларына жана электрондук соода-сатыкта керектөөчүлөрдүн укуктарын коргоо боюнча жана керектөөчүлөрдүн продукциясынын коопсуздугу боюнча ЮНКТАДдын жумушчу топторунун отурумдарына катышуу аркылуу керектөөчүлөрдүн укуктарын коргоо чөйрөсүндөгү маселелер боюнча;
          Өнөр жайды өнүктүрүү боюнча Бириккен Улуттар Уюму (ЮНИДО) – илимий сыйымдуу, жогорку технологиялык, инновациялык өндүрүштөрдү түзүү, «жашыл» өнөр жайын өнүктүрүү, энергоэффективдүүлүктү жогорулатуу, «таза технологияларды» киргизүү, башка багыттардын чөйрөсүндө эки тараптуу негизде ишке ашырылчу мүчө мамлекеттер менен ЮНИДОнун долбоорлорун жана өнүктүрүү программаларын ишке ашыруу тажрыйбасын эске алуу жана аларды андан ары башка мүчө мамлекеттерге көп тараптуу кызматташтык форматында андан ары жайылтуу, ошондой эле өнөр жай комплекстерин өнүктүрүү жана модернизациялоо, биргелешкен индустриалдык-инновациялык инфратүзүмдү калыптандыруу, алдыңкы технологиялардын трансфери, өнөр жай чөйрөсүндө биргелешкен өндүрүштүк ишканаларды жана санариптик мейкиндикти түзүү маселелери боюнча кызматташтыкты тереңдештирүү максатында;
Бириккен Улуттар Уюмунун Азык-түлүк жана айыл чарба уюму (ФАО) – өсүмдүк өстүрүү жана мал чарбачылыгы, азык-түлүк коопсуздугун камсыздоо, калктын санитардык-эпидемиологиялык бакубатчылыгы, аймактардын фитосанитардык жана ветеринардык коопсуздугу маселелери боюнча Евразия экономикалык комиссиянын (мындан ары – Комиссия) ФАО менен өз ара аракеттенүүсүн уюштуруу, ошондой эле селекциялык-асыл тукумдуу иш тармагында мыйзам чыгаруу базасын жакшыртууга өбөлгө түзүп, мүчө мамлекеттердин агроөнөр жай комплексинин туруктуу өнүгүшү боюнча чараларды иштеп чыгууга, маалыматтык базаны кеңейтүүгө өбөлгөлөй турган ФАОнун агроөнөр жай чөйрөсүндө тажрыйбасын изилдөө максатында;
            Бүткүл дүйнөлүк интеллектуалдык менчик уюму (БДИМУ) – интеллектуалдык менчик чөйрөсүндө көйгөйлүү маселелер боюнча биргелешкен иш-чараларды уюштуруу, аналитикалык жана маалыматтык материалдар менен алмашуу, ошондой эле Комиссия жана БДИМУ үчүн кызыгуу жараткан иш-чараларга өз ара катышуу аркылуу Бирликтин алкагында интеллектуалдык менчик жана интеллектуалдык менчиктин объекттерине болгон укуктарды коргоо жана укуктук сактоо системасын жакшыртуу боюнча сунуштарды даярдоо чөйрөсүндө эң мыкты эл аралык тажрыйбаларды изилдөө максатында;
            Миграция боюнча эл аралык уюм (МЭУ) – аналитикалык жана сурап- билүү материалдары менен алмашуу, эмгек миграциясынын маселелери боюнча биргелешкен иш-чараларды өткөрүү, анын ичинде конкреттүү көйгөйлүү маселелер жана аларды чечүү боюнча сунуштарды иштеп чыгуу боюнча эксперттик консультацияларды өткөрүү, эл аралык конференцияларга жана семинарларга, ошондой эле өз ара кызыгууну көрсөткөн башка иш-чараларга катышуу аркылуу Бирликтин алкагында жумушчу күчтүн эркин жылып жүрүшүнүн жолунда жолтоолорду жоюу боюнча сунуштарды иштеп чыгаруу үчүн эң эле мыкты эл аралык тажрыйбаларды изилдөө максатында;
            Эл аралык электротехникалык комиссия (ЭЭК) – электротехникалык продукцияга талаптарды коюу тармагында тажрыйба алмашуу, ошондой эле электротехникалык продукцияны техникалык жактан жөнгө салуунун көйгөйлүү маселелери боюнча консультацияларды өткөрүү максатында;
            Бүткүл дүйнөлүк саламаттыкты сактоо уюму (БДССУ) – адистердин тараптардын жумушчу топторунун жана консультативдик органдарынын отурумдарына катышуусунун, тажрыйба алмашуусунун жана Бирликтин органдарынын актыларын даярдоосунун алкагында БДССУ сунуштарын пайдалануунун негизинде, дары каражаттарын жана медициналык буюм-тайымдарды айлантууну жөнгө салуу, калктын санитардык-эпидемиологиялык бакутбатчылыгын камсыздоо, жугуштуу жана массалык жугуштуу эмес оорулардын жайылышын алдын алуу, коомдук саламаттыкты сактоо тармагында өзгөчө кырдаалдардын кесепеттерин жоюу, эл аралык медициналык-санитардык эрежелерди аткаруу, адамдын өмүрү жана ден соолугуна коркунучтуу продукциянын жүгүртүлүшүнө жол бербөө жана антимикробдук дары каражаттарына резистенттүүлүктүн пайда болушун жана жайылышын алдын алуу чөйрөсүндө Бирлик үчүн актуалдуу маселелер боюнча илимий-методикалык жана эксперттик потенциалды өнүктүрүү максатында;
          Роттердам конвенциясынын катчылыгы (Бириккен Улуттар Уюмунун айлана чөйрө боюнча Программасы (ЮНЕП)) – хризотил асбесттин эл аралык соода-сатыгы бөлүгүндө мүчө мамлекеттердин хризотил тармагынын продукциясын өндүрүүчүлөрдүн кызыкчылыктарын көрсөтүү маселелери боюнча;
         Дүйнөлүк бажы уюму (ДБУ) – Бирликтин компетенциясынын чегинде ушул уюм өткөргөн иш-чараларга жана ДБУ жумушчу органдарынын отурумдарына катышуу аркылуу бажылык жөнгө салуу чөйрөсүндө Бирликтин тажрыйбасын илгерилетүү жана алдыңкы практикаларды изилдөө, ошондой эле мүчө мамлекеттер менен Бирликтин ДБУнун негиз салуучу укуктук инструменттерине жана каражаттарына кошулуу маселесин иштеп чыгуу жана Бирликтин ДБУнун мүчөсү макамын алууга багытталган биргелешкен иш-аракеттерди мүчө мамлекеттер менен жүзөгө ашыруу максатында;
Бүткүл дүйнөлүк соода уюму (БДСУ) – БДСУнун жумушчу органдарынын ишмердүүлүгүнө жана ушул уюм, анын ичинде жумушчу топтор жана БДСУнун туруктуу комитеттери өткөргөн иш-чараларга, Бирликтин компетенциясына кирген чаралар боюнча БДСУ талаш-тартыштарын чечүү жол-жоболоруна катышуу аркылуу;
Эл аралык соода борбору (ЭСБ) – соода жолтоолорун жоюу боюнча эл аралык тажрыйбаны изилдөө үчүн ушул уюм өткөргөн иш-чараларга катышуу аркылуу, эл аралык жана аймактык соода-сатыкты кеңейтүү үчүн шарттарды түзүүгө көмөк көрсөтүү максатында, анын ичинде электрондук соода-сатык, соода-сатыктын жол-жоболорун жөнөкөйлөштүрүү, тарифтик эмес жөнгө салуу, экспортту өнүктүрүүгө колдоо көрсөтүү, соода-сатык жөнүндө маалыматтын жеткиликтүүлүгүн камсыздоо маселелерин кошо алганда; 
Тамак-аш стандарттары боюнча ФАО/БДССУ «Кодекс Алиментариус» комиссиясы – тамак-аш продукциясынын коопсуздугун жана сапатын камсыздоого, ошондой эле азык-түлүк товарларын ак ниеттүү сатуу үчүн тоскоолдуктарды жоюуга өбөлгө түзгөн эл аралык стандарттарды, методикалык көрсөтмөлөрдү, ченемдерди жана эрежелерди иштеп чыгуу боюнча иш-чараларга (мүчө мамлекеттер менен макулдашылган позицияларды көрсөтүүнү эске алуу менен) катышуу максатында; 
Дүйнөлүк жаныбарлардын саламаттыгын сактоо уюму (МЭБ) – ветеринардык-санитардык чаралар чөйрөсүндө Бирликтин органдарынын актыларына МЭБ эл аралык стандарттарын имплементациялоо аркылуу мүчө мамлекеттердин аймактарын жаныбарлардын өтө кооптуу ооруларынын козгогучтарынын алынып келишинен жана жайылышынан коргоонун деңгээлин жогорулатуу максатында МЭБ эл аралык стандарттарын колдонуу маселелери боюнча;
Өсүмдүктөрдүн карантини жана коргоо боюнча эл аралык конвенциянын катчылыгы (ӨККЭК) жана анын аймактык уюмдары – биргелешкен иш-чараларга катышуу, маалымат жана тажрыйба алмашуу, ошондой эле ӨККЭК фитосанитардык чаралары чөйрөсүндө эл аралык стандарттарды эсепке алуу аркылуу Бирликтин органдарынын актыларын даярдоонун алкагында карантиндик фитосанитардык коопсуздукту камсыздоо чөйрөсүндө Бирлик үчүн актуалдуу маселелер боюнча илимий-методикалык жана эксперттик потенциалды өнүктүрүү максатында;
Эл аралык атаандаштык тармагы (ЭАТ) – жумушчу топтордун ишмердүүлүгүнө жана башка иш-чараларга катышуу аркылуу биргеликте документтерди иштеп чыгуу, атаандаштыкты жөнгө салуунун мыкты иш тажрыйбалары менен алмашуу, эл аралык атаандаштык коомчулук менен диалогду түзүү жана атаандаштык саясатынын принциптерин жакындаштыруу;
Эл аралык кумшекер боюнча уюм (ЭКШУ) – кумшекер жана кумшекер кошулган продукциянын рыногун өнүктүрүү, тажрыйба жана алдыңкы иш тажрыйбалары жана технологиялар менен алмашуу, кумшекер рыногунда жаңы тенденциялар жөнүндө маалымат алмашуу, маалымат базасын кеңейтүү, мүчө мамлекеттердин, Комиссиянын жана ЭКШУ катышуучу өлкөлөрдүн өкүлдөрү арасында узак мөөнөттүү диалог түзүү тармагында Комиссия менен ЭКШУнун өз ара аракеттенүүсүн уюштуруу максатында; 
Эл аралык дан боюнча кеңеш (ЭДК) – данды эл аралык сатуу (өзгөчө, дан рыногунун өнүгүшүнүн мониторинги жана божомолдоого, дан рыногун жөнгө салуунун алдыңкы тажрыйбасын изилдөөгө тиешелүү маселелер боюнча), дан, буурчак, май өсүмдүктөрү жана күрүч боюнча суроо-талапты божомолдоо чөйрөсүндө тажрыйба жана маалымат алмашуу, ошондой эле дандын дүйнөлүк рыногуна таасир этүүчү мүчө мамлекеттердин жана ЭДК катышуучу өлкөлөрдүн агрардык саясатындагы өзгөрүүлөр жөнүндө маалымат алмашуу тармагында Комиссия менен ЭДКнын өз ара аракеттенүүсүн уюштуруу максатында;
Азык-түлүк коопсуздугу боюнча Ислам уюму (АКИУ) – азык-түлүк коопсуздугу жана айыл чарбасын туруктуу өнүктүрүү боюнча Комиссия менен АКИУнун өз ара аракеттенүүсүн уюштуруу, өндүрүлүүчү айыл чарба продукциясынын атаандаштыкка жөндөмдүүлүгүн жогорулатуу, ошондой эле мүчө мамлекеттерде жана АКИУ мүчө мамлекеттеринде азык-түлүк коопсуздугунун кырдаалына баалоо жана мониторинг жүргүзүү максатында;
Эл аралык автоунаа транспорту бирлиги (ЭАТБ), Темир жолдордун кызматташтык уюму (ТЖКУ), Эл аралык темир жолдордун бирлиги (ЭТЖБ), Трансевразиялык ташуулар боюнча эл аралык координациялык кеңеш (ТТЭКТ), Мамлекеттер аралык авиациялык комитет (МАК), Аба транспортунун эл аралык ассоциациясы (ИАТА) – көрсөтүлгөн эл аралык уюмдардын компетенциясына кирген тематика боюнча эл аралык конференцияларга, форумдарга, тегерек столдорго, семинарларга катышуу аркылуу координацияланган (макулдашылган) транспорттук саясаттын артыкчылыктарын жана милдеттерин жүзөгө ашырууда, анын ичинде транспорттук жана логистикалык ишмердүүлүктө санариптик технологияларды киргизүүнү, электрондук документтерди колдонууга өтүүнү кошо алганда, дүйнөлүк интеграциялык тажрыйбаны изилдөө жана эң эле мыкты эл аралык иш тажрыйбаларын имплементациялоо максатында;
Пенсиялык жана социалдык фонддордун эл аралык ассоциациясы (ПСФЭА) – биргелешкен иш-чараларга катышуу, көрсөтүлгөн чөйрөлөрдө маалымат жана тажрыйба алмашуу аркылуу, социалдык жана пенсиялык камсыздоо, эмгек ресурстарынын бирдиктүү рыногу чөйрөсүндө эң эле мыкты эл аралык иш тажрыйбаларды колдонуу, ошондой эле Евразия интеграциясынын тажрыйбасын популяризациялоо максатында;
Евразия патенттик уюму (ЕАПУ) – интеллектуалдык менчик маселелери боюнча маалымат алмашуу, биргелешкен иш-чараларга катышуу, ошондой эле биргелешкен семинарларды өткөрүү аркылуу интеллектуалдык менчик чөйрөсүндө көйгөйлүү маселелерди чечүү боюнча сунуштарды иштеп чыгуу максатында;
Вена экономика жана бизнес университети – кыйыр салык салуу, салык төлөөчүлөр – өз ара соода-сатыктын катышуучулары менен салык органдары арасында электрондук иш кагаздарын жүгүртүүнү жөнгө салуу бөлүгүндө мүчө мамлекеттердин финансы жана салык органдарынын кызматкерлеринин квалификациясын жогорулатуу үчүн «Евразия фискалдык академиясы» билим берүү программасын ишке ашыруунун алкагында;
башка кызыкдар эл аралык уюмдар;
аймактык интеграциялык жана мамлекеттер аралык бирикмелер менен:
Евразия экономикалык комиссиясы жана Көз карандысыз Мамлекеттер Шериктештигинин Аткаруучу комитети ортосунда 2018-жылдын 
27-ноябрындагы өз ара аракеттенүүнү тереңдештирүү жөнүндө меморандумду ишке ашыруунун алкагында КМШ Аткаруучу комитети менен, иш-чараларга өз ара катышуу, анын ичинде мүчө мамлекеттердин жана КМШга мүчө мамлекеттердин бизнес-коомчулуктарынын өкүлдөрүн тартуу менен, Бирликтин органдарынын актыларынын долбоорлору менен КМШ алкагында иштелип чыккан ченемдик укуктук актылардын ортосундагы карама-каршылыктарды жоюу маселелери боюнча консультацияларды өткөрүү жана Бирлик менен КМШ алкагында укуктук жөнгө салууну жакшыртуу, ошондой эле тажрыйба алмашуу аркылуу, анын ичинде максаттуу программаларды жана жогорку технологиялык долбоорлорду иштеп чыгуу жана ишке ашыруу, жаралган көйгөйлөрдү чечүүгө жалпы ыкмаларды иштеп чыгуу, соода-сатыкта техникалык жолтоолорду жоюу маселелери боюнча тажрыйба алмашуу аркылуу мүчө мамлекеттердин жана Бирликтин мүчөлөрү болуп саналбаган КМШга катышуучу мамлекеттердин ортосунда ар тараптуу соода-экономикалык кызматташтыкты өнүктүрүү максатында, ошондой эле КМШ алкагында башка түзүмдөр,  айрыкча тɵмɵнкүлɵр  менен: 
КМШ Мамлекеттер аралык статистика комитети – иш-чараларга өз ара катышуу, тажрыйба алмашуу, анын ичинде расмий статистикалык методологияны шайкештөө, расмий статистикалык маалыматтын салыштырмалуулугун жогорулатуу, расмий статистикалык маалыматты чогултуу жана жайылтуу үчүн санариптик технологияларды колдонууну кеңейтүү маселелери боюнча  иштөөнүн заманбап принциптеринин негизинде жана статистика чөйрөсүндө эл аралык стандарттарды эске алуу менен Бирликтин статистикалык системасын өнүктүрүү максатында; 
КМШга катышуучу мамлекеттердин миграциялык органдарынын жетекчилеринин кеңеши (МОЖК) – биргелешип өткөрүлүүчү иш-чараларга жана МОЖК жумушчу органдарынын отурумдарына катышуу аркылуу мүчө мамлекеттерде эмгек миграциясына мониторинг жүргүзүүгө тиешелүү маселелер боюнча тажрыйба алмашуу максатында;
КМШга катышуучу мамлекеттердин салык кызматтарынын жетекчилеринин координациялык кеңеши (СКЖКК) жана салыктар жана инвестициялар боюнча эл аралык борбор (СИЭБ) – маалымат алмашуу, ошондой эле Бирлик жөнүндө Келишимге ылайык өз ара кызыгуу туудурган маселелер боюнча биргелешкен тематикалык жолугушууларды жана тегерек столдорду өткөрүү аркылуу; 
КМШга катышуучу мамлекеттердин финансылык чалгындоо бөлүнүштөрүнүн жетекчилеринин кеңеши (ФЧБЖК) – биргелешкен иш-чараларга жана ФЧБЖК жумушчу органдарынын отурумдарына катышуу аркылуу, кылмыш жолу менен алынган кирешелерди легалдаштырууга (изин жашырууга) каршы аракеттенүү чөйрөсүндө эл аралык мыйзамды жакшыртуу тармагында тажрыйба жана маалымат алмашуу максатында;
КМШга катышуучу мамлекеттердин камсыздандыруу көзөмөл органдарынын жетекчилеринин мамлекеттер аралык координациялык кеңеши – Бирлик жөнүндө Келишимге жана аны өнүктүрүүдө кабыл алынган эл аралык келишимдерге жана Бирликтин органдарынын актыларына ылайык, биргелешкен иш-чараларды, конференцияларды, форумдарды өткөрүү жана отурумдарга катышуу аркылуу мүчө мамлекеттердин камсыздандыруу мыйзамдарын шайкештөө максатында;
КМШга катышуучу мамлекеттердин Баалуу кагаздар рынокторун жөнгө салуу боюнча ыйгарым укуктуу органдарынын координациялык кеңеши – Бирлик жөнүндө Келишимге жана аны өнүктүрүүдө кабыл алынган эл аралык келишимдерге жана Бирликтин органдарынын актыларына ылайык биргелешкен иш-чараларды, конференцияларды, форумдарды өткөрүү жана отурумдарга катышуу аркылуу баалуу кагаздар рыногу чөйрөсүндө мыйзамдарды шайкештөө максатында;
КМШнын Аткаруу комитетинин алдындагы бухгалтердик эсеп боюнча координациялык кеңеши – биргелешкен иш-чараларга катышуу, мүчө мамлекеттердин жана КМШга катышуучу мамлекеттердин мыйзамдарын жакшыртуу, аудитордук ишмердик тармагында Бирликтин жана КМШнын укугу жана отчёттуулук түзүү жана бухгалтердик эсеп боюнча кызматтарды көрсөтүү чөйрөсүндө маалымат алмашуу аркылуу; 
КМШга катышуучу мамлекеттердин өсүмдүктөрдүн карантини боюнча координациялык кеңеши (ӨККК) – биргелешкен иш-чараларга жана ӨККК жумушчу органдарынын отурумдарына катышуу аркылуу;
ШКУдагы да тыгыз практикалык кызматташтык орнотуу максатында, анын ичинде Европа экономикалык комиссиясы менен Шанхай Кызматташтык уюмунун Катчылыгынын ортосундагы 2021-жылдын 17-сентябрындагы өз ара түшүнүшүү жөнүндө меморандумун ишке ашыруу, ШКУ ишинин тематикасына байланышкан мамлекеттик бийлик органдарынын, бизнес-коомчулуктардын өкүлдөрүнүн, ошондой эле мүчө мамлекеттердин жана ШКУга мүчө мамлекеттердин эксперттик коомчулуктарынын катышуусу менен мүчө мамлекеттердин иш-чаралар аянтчаларынын потенциалын пайдалануу, экономика чөйрөсүндө долбоорлорду ишке ашыруу боюнча 2023-2025-жылдарга иш-чаралар планы макулдашууну кошо алганда; 
АСЕАН – энергетика, маалыматтык технологиялар, санариптик трансформация, машина куруу, химиялык өнөр жай, айыл чарба, тамак-аш азыктарын өндүрүү, ESG-принциптеринин негизинде климаттык долбоорлорду ишке ашыруу чөйрөлөрүндө өз аракеттенүүнү тереңдештирүү үчүн фундамент түзгөн жана мүчө мамлекеттердин АСЕАН менен соода-экономикалык кызматташтыгын активдештирүүнү алдын-ала караган, Европа экономикалык комиссиясы менен Түштүк-Чыгыш Азия мамлекеттеринин ассоциациясы ортосунда экономикалык кызматташтык тармагында өз ара түшүнүшүү жөнүндө 2018-жылдын 14-ноябрындагы меморандумун жана 2020-жылдын 28-августунда кол коюлган, Европа экономикалык комиссиясы менен Түштүк-Чыгыш Азия мамлекеттеринин ассоциациясы ортосундагы кызматташуунун 2021-2025-жылдарга программасын аткаруу үчүн, аларды сактоо үчүн, Бирликтин компетенциясынын алкагында перспективада Комиссиянын АСЕАН менен кызматташтыгын тармактык же диалогдук экономикалык өнөктөштүк деңгээлине чыгарууну эске алуу менен, соода-сатык жол-жоболорун жөнөкөйлөштүрүү, техникалык жөнгө салуу, ички рыноктордун тоскоолдуксуз иштеши, санарип экономикасын өнүктүрүү, санитардык жана фитосанитардык чаралар, керектөөчүлөрдүн укуктарын коргоо, атаандаштык маселелери боюнча жана өз ара аракеттенүүнүн башка аспектилери боюнча тажрыйба жана маалымат алмашуу аркылуу өлкөлөр арасындагы кызматташтыкты өнүктүрүү зарыл, 
ошондой эле ишкерлер форумдарына жана башка биргелешкен иш-чараларга катышуу аркылуу мүчө мамлекеттердин жана АСЕАНга мүчө мамлекеттердин бизнес-коомчулуктарынын арасында байланыштарды өнүктүрүүгө көмөктөшүү максатында; 
Африка бирлиги – мамлекеттик органдардын өкүлдөрүнүн жана мүчө мамлекеттердин бизнес-коомчулуктарынын, Африка бирлигине мүчө мамлекеттердин жана Комиссиянын өкүлдөрүнүн биргелешкен иш-чараларына катышуу аркылуу, анын ичинде мүчө мамлекеттер уюштурган конгресстик иш-чаралардын алкагында, инфратүзүм жана айыл чарбасы, соода-сатык, ишкердикти өнүктүрүү, аймактык экономикалык интеграция чөйрөлөрүндө тутумдуу өз ара аракеттенүүнү активдештирүү максатында; 
Чыгыш жана Түштүк Африканын жалпы рыногу (КОМЕСА) – 2022-жылдын 21-июлундагы Атаандаштык саясат жана укук колдонуу чөйрөсүндө Евразия экономикалык комиссиясы менен Чыгыш жана Түштүк Африканын жалпы рыногунун Атаандаштык боюнча комиссиясы ортосундагы Өз ара түшүнүү жөнүндө меморандумдун алкагында;
Тынч океан альянсы – интеграциялык тажрыйба алмашуу, мүчө мамлекеттердин жана Тынч океан альянсынын Алкактык макулдашуусунун катышуучу мамлекеттеринин бизнес-коомчулуктарынын өкүлдөрүнүн тикелей байланыштарын өнүктүрүү, ошондой эле экономиканын өз ара кызыгуу туудурган кооперациялык байланыштарын орнотуу максатында биргелешкен тегерек столдорду жана бизнес-форумдарды уюштуруу аркылуу 2019-жылдын 5-июлундагы Евразия экономикалык комиссиясы менен Тынч океан альянсынын алкактык макулдашуусунун катышуучу мамлекеттери ортосунда өнөктөштүк жөнүндө декларациянын жоболорун аткаруу үчүн;
Түштүк Америка жалпы рыногу (МЕРКОСУР) – өз ара кызыгуу туудурган маселелер боюнча диалогду өнүктүрүү максатында 2018-жылдын 17-декабрындагы Евразия экономикалык комиссиясы менен Түштүк Америка жалпы рыногу (МЕРКОСУР) ортосунда кызматташтык жөнүндө меморандумга ылайык түзүлгөн соода-экономикалык кызматташтык боюнча биргелешкен комитетинин ишмердигинин алкагында жетишилген макулдашууларды ишке ашыруу аркылуу;
Анд коомчулугунун башкы катчылыгы – биргелешкен семинарларды системалуу түрдө өткөрүү, ошондой эле 2021-жылдын 25-августунда кол коюлган Евразия экономикалык комиссиясы менен Анд коомчулугунун башкы катчылыгынын атаандаштык саясаты жана укук колдонуу маселелери боюнча кызматташтык программасын ишке ашыруунун алкагында өз ара аракеттенүү аркылуу ички рынокто товарлардын жылып жүрүүсүнө байкоо жүргүзүү, электрондук санариптик кол тамгасын өз ара таануу жана пайдалануу, дүйнөлүк экономиканын өнүгүшүнүн терс тенденцияларын жеңип чыгуунун мыкты практикаларын талдоо бөлүгүндө аймактык экономикалык интеграция чөйрөсүндө тажрыйба алмашуу аркылуу кызматташтыкты тереңдештирүү максатында 2017-жылдын 23-мартындагы Евразия экономикалык комиссиясы менен Анд коомчулугунун башкы катчылыгы ортосундагы өз ара түшүнүшүү жөнүндө меморандумдун алкагында;
Борбордук Америкадагы экономикалык интеграция боюнча катчылык (БАЭИК) – Комиссия менен БАЭИК ортосундагы экономикалык кызматташтыкты өнүктүрүү боюнча сунуштарды иштеп  чыгуу, биргелешкен иш-чараларды өткөрүү, тажрыйба жана маалымат алмашуу аркылуу мүчө мамлекеттердин Борбордук Америкадагы экономикалык интеграциясынын тутумчасына катышуучу мамлекеттер менен өз ара пайдалуу экономикалык кызматташтыкты жана соода-сатыкты кеңейтүүгө жана диверсификациялоого көмөктөшүү максатында 2021-жылдын 25-февралындагы Евразия экономикалык комиссиясы менен Борбордук Америкадагы экономикалык интеграция боюнча катчылык ортосундагы өз ара түшүнүшүү жөнүндө меморандумун аткаруу үчүн;
Азияда өз ара аракеттенүү жана ишеним чаралары боюнча кеңешме (АӨИЧК) – 2022-жылдын 13-октябрындагы Евразия экономикалык комиссиясы менен Азияда өз ара аракеттенүү жана ишеним чаралары боюнча кеңешменин катчылыгы ортосундагы өз ара түшүнүшүү жөнүндө меморандумунда көрсөтүлгөн чөйрөлөрдө кызматташтыкты өнүктүрүү максатында;
үчүнчү өлкөлөр менен:
Бирликке байкоочу мамлекеттер менен, анын ичинде биргелешкен иш-аракеттерди ишке ашыруунун, бизнес-коомчулуктар ортосундагы диалогду интенсификациялоонун жана биргелешкен жумушчу топторунун өз ара аракеттенүүсүнүн күн тартибин кеңейтүүнүн алкагында;
Аргентина Республикасы, Бангладеш Элдик Республикасы, Венгрия, Грек Республикасы, Иордан Хашимит Королдугу, Индонезия Республикасы, Камбоджа Королдугу, Корея Республикасы, Марокко Королдугу, Монголия, Бириккен Араб Эмираттары, Перу Республикасы, Сингапур Республикасы, Таиланд Королдугу, Фарер аралдары, Эквадор Республикасы, Чили Республикасы менен, ошондой эле тармактык өз ара аракеттенүүнү өнүктүрүүгө басым жасоо аркылуу, анын ичинде меморандумдарды (декларацияларды) ишке ашыруу боюнча (зарылдыгы аныкталган учурда) иш-чаралар пландарын калыптандыруу жана пролонгациялоо, биргелешкен жумушчу топтордун отурумдарын өткөрүү тажрыйбасын өнүктүрүү жана алардын ишинде мүчө мамлекеттердин аткаруу бийлигинин органдарынын, Евразия экономикалык бирлигинин Ишкерлер кеңешинин (мындан ары – Ишкерлер кеңеши) жана мүчө мамлекеттердин бизнес-коомчулуктарынын өкүлдөрүн катышууга чакыруу аркылуу соода-экономикалык кызматташтыкты тереңдетүү үчүн максималдуу жагымдуу шарттарды түзүү максатында мамлекеттик бийлик органдары менен Комиссия меморандумдарды түзгөн башка мамлекеттер менен;
Кытай Эл Республикасы – түзүлүшү 2018-жылдын 17-майындагы бир тараптан Евразия экономикалык бирлиги менен анын мүчө мамлекеттеринин жана экинчи тараптан Кытай Эл Республикасынын ортосундагы боода-экономикалык кызматташуу жөнүндө макулдашууда каралган биргелешкен комиссиянын жана башка жумушчу органдардын алкагында өз ара аракеттенүү аркылуу, анын ичинде Бирлик жөнүндө келишимде белгиленген экономиканын негизги тармактарында мүчө мамлекеттер менен КЭР ортосундагы өз ара аракеттенүүнүн багыттарын кеңейтүү, соода-сатык жол-жоболорун жөнөкөйлөштүрүү, ошондой эле кытай рыногунда мүчө мамлекеттердин компанияларынын ишмердиги үчүн жагымдуу шарттарды түзүү аркылуу, 2019-жылдын 6-июлундагы Евразия экономикалык бирлиги менен Кытай Эл Республикасынын бажы чек арасы аркылуу өтүүчү эл аралык ташуудагы товарлар жана транспорт каражаттары жөнүндө маалымат алмашуу тууралуу макулдашууну ишке ашыруунун алкагында бажы кызматтары ортосундагы маалымат алмашуу протоколун түзүү жана андан ары ишке ашыруу аркылуу 2012-жылдын 6-декабрындагы Евразия экономикалык комиссиясы менен Кытай Эл Республикасынын коммерция министрлигинин антидемпинг, компенсациялык жана атайын коргоо чараларын колдонуу тармагында кызматташуу жөнүндө меморандумун ишке ашыруунун алкагында иликтөө жүргүзгөн органдар ортосунда соода-сатыкты коргоо чараларына карата актуалдуу маселелер боюнча пикир алмашуу жана иликтөөлөрдү жүргүзүү методологиялык жана жол-жоболук аспектилер жөнүндө диалогду колдоо, ошондой эле 2021-жылдын 16-ноябрындагы Евразия экономикалык комиссиясы менен Кытай Эл Республикасынын рыногун жөнгө салуу боюнча мамлекеттик башкармалыгынын атаандаштык саясаты жана монополияга каршы жөнгө салуу чөйрөсүндө өз ара түшүнүшүү жөнүндө меморандумдун алкагында Кытай Эл Республикасынын рыногун жөнгө салуу боюнча мамлекеттик башкармалыгы менен атаандаштык жана монополияга каршы жөнгө салуу чөйрөсүндө кызматташтык, техникалык жөнгө салуу чөйрөсүндө көрсөтүлгөн биргелешкен комиссиянын чечимдерине ылайык Кытай Эл Республикасынын рыногун жөнгө салуу боюнча мамлекеттик башкармалыгы менен кызматташтык жана Бирлик менен «Бир алкак, бир жол» кытай демилгесинин өнүктүрүү пландарын жанашып кошуу максатында; 
Вьетнам Социалисттик Республикасы, Сербия Республикасы, Сингапур  Республикасы жана Иран Ислам Республикасы – преференциалдык соода макулдашууларына (Сингапур  Республикасы үчүн – ушундай макулдашуу күчүнө кирген датадан тартып) ылайык товарларды сатууну өнүктүрүүгө көмөктөшүү, ошондой эле өз ара экономикалык жана соода-сатык кызматташтыгын колдоп туруу максатында.
Үчүнчү өлкөлөрдүн өкүлдөрү менен мындай өлкөлөргө карата атайын коргоочу, демпингге каршы жана компенсациялык чараларды колдонуу маселелери боюнча, анын ичинде үчүнчү өлкөлөрдүн аймактарында, мындай өлкөлөрдүн, аймактык интеграциялык бирикмелердин жана эл аралык уюмдардын өкүлдөрү менен жолугушууларды жана консультацияларды кошо алганда, өз ара аракеттенүү улантылат. 

II. Бирлик артыкчылыктуу тартипте 
байланыштарын өнүктүрүүгө умтулган, 
потенциалдуу өнөктөштөр менен кызматташтык

Өз ара аракеттенүүнү өнүктүрүү үчүн институционалдык негизди калыптандыруу боюнча иш улантылат:
эл аралык уюмдар менен:
БУУ тутумунун уюмдары менен – БУУнун туруктуу өнүктүрүү максаттарын жана башка алдыңкы глобалдык демилгелерин ишке ашыруунун алкагында, анын ичинде 1992-жылдын 9-майындагы Бириккен Улуттар Уюмунун климаттын өзгөрүшү жөнүндө Алкактык конвенциясына жана 2015-жылдын 12-декабрындагы Париж макулдашуусуна ылайык климаттын өзгөрүшүнүн терс кесепеттерине каршы күрөшүү боюнча, ошондой эле Бирликтин БУУ Башкы Ассамблеясына караштуу (БУУ БА) байкоочу статусун алуу жөнүндө БУУ резолюциясын кабыл алууга багытталган чаралардын мүчө мамлекеттер менен өз ара аракеттенүүдө ишке ашырылышы аркылуу; 
БУУнун эл аралык соода укугу боюнча комиссиясы (ЮНСИТРАЛ) менен – баарынан мурда товарларды эл аралык сатуу-сатып алуу, талаш-тартыштарды жөнгө салуу, чакан жана орто ишканалардын иштешинин, электрондук соода маселелери боюнча анын эксперттик дараметине жеткиликтүүлүгү максатында Бирликтин укугундагы эл аралык соода маселелерин жөнгө салуу параметрлерин аныктоо процессинде эсепке алуу үчүн;
Экономикалык кызматташтык жана өнүктүрүү уюму (ЭКӨУ) менен – ЭКӨУ глобалдык форумдарынын ишине жана атаандаштык чөйрөсүндө ЭКӨУ өткөргөн башка иш-чараларга катышуу аркылуу;
Камсыздандыруу көзөмөлдөрүнүн эл аралык ассоциациясы (ККЭА) жана Баалуу кагаздар боюнча комиссиялардын эл аралык уюму (ИОСКО) менен – финансы рыноктору чөйрөсүндө мүчө мамлекеттердин мыйзамдарын шайкештөөнү жүзөгө ашырууга байланыштуу ИОСКО жана ККЭАнын эң эле мыкты эл аралык иш тажрыйбаларын эске алуу менен, финансылык кызмат көрсөтүүлөр боюнча протоколго (Бирлик жөнүндө келишимге № 17 тиркеме) жана Евразия экономикалык комиссиясынын Кеңешинин 2020-жылдын 23-ноябрындагы № 27 тескемеси менен бекитилген Евразия экономикалык бирлигине мүчө мамлекеттердин финансы рыногу чөйрөсүндөгү мыйзамдарын шайкештөө  боюнча иш-чаралар планына ылайык мүчө мамлекеттердин финансы рыногу чөйрөсүндөгү мыйзамдарында каралган ченемдерди жана талаптарды жакындатуу максатында;
Дүйнөлүк биржалар федерациясы (ДБФ) менен – мүчө мамлекеттердин баалуу кагаздар рыногунун түзүлүштөрүн координациялоо жана бардык акционерлер үчүн тең укуктарды камсыздоо, баалуу кагаздардын соода-сатыгын жөнгө салуу, биржа ишинин техникасын жана технологиясын өнүктүрүү, ошондой эле фондулук рынокко таасир этүү саясатын калыптандыруу максатында баалуу кагаздардын жана туунду инструменттеринин соода-сатыгынын эл аралык уюштуруучулары менен өз ара аракеттенүү, ошондой эле биргелешкен иш-чараларды, конференцияларды жана форумдарды өткөрүү аркылуу;
Дүйнөлүк банк (ДБ) жана Эл аралык валюта фонду (ЭВФ) менен –  валюталарды турукташтыруу, валюта саясатын координациялоо жана финансы рынокторун жөнгө салуу маселелери боюнча консультацияларды жана өз ара аракеттенүүнү өткөрүү, ошондой эле дүйнөлүк соода-сатыктын өсүшүнө тоскоолдук кылган валюталык чектөөлөрдү жоюу үчүн мүчө мамлекеттер ортосундагы көп тараптуу эсептешүүлөр системасына катышуу аркылуу валюталык-финансы чөйрөсүндө эл аралык кызматташтыкты өнүктүрүү үчүн;
Борбордук Азиянын Координациялык электроэнергетикалык кеңеши (БА КЭК) менен – электроэнергетика чөйрөсүндө Бирликтин органдарынын ченемдик укуктук актыларын иштеп чыгуу энергосистемалары Борбордук Азиянын Бириктирилген электроэнергетикалык системасынын алкагында иштеген мамлекеттер менен өз ара аракеттенүү тажрыйбасын каттоо максатында;
Жаныбарларды каттоо боюнча эл аралык комитет (ICAR) менен алардын продуктуулугун каттоо, асыл тукум жаныбарлардын экстерьерин баалоо, сүттүн сапаттуу көрсөткүчтөрүнүн лабораториялык анализин уюштуруу жана жүргүзүү чөйрөсүндө мүчө мамлекеттер тарабынан эң мыкты тажрыйбаларды киргизүү, ошондой эле асыл тукумдуулук ишти уюштуруунун эффективдүүлүгүн жогорулатуу үчүн мүчө мамлекеттерде контроль-ассистенттик жана эксперт-бонитердик кызматтарды түзүү максатында анын эксперттик потенциалына жетүү үчүн;
аймактык интеграциялык жана мамлекеттер аралык бирикмелер менен:
БРИКС менен – өз ара кызыгууну туудурган Бирлик жөнүндө келишимде бекитилген чөйрөлөрдө өз ара аракеттенүүнү өнүктүрүү мүмкүнчүлүгүн изилдөө максатында анын ичинде мүчө мамлекеттердин жана Комиссиянын өкүлдөрүнүн БРИКС күн тартибинин алкагында иш-чараларга катышуу аркылуу;
«Азия-Тынч океан экономикалык кызматташтыгы» (АТЭК) форуму менен – аймактык экономикалык интеграция чөйрөсүндө өз ара аракеттенүүнү өстүрүү жана эркин соода жөнүндө келишимдерди (аймактык соода макулдашууларын) түзүү, мүчө мамлекеттердин өкүлдөрүнүн жана АТЭКке катышуучу өлкөлөрдүн бизнес-коомчулуктарынын жана Комиссиянын өкүлдөрүнүн биргелешкен долбоорлорго жана демилгелерге катышуу аркылуу;
Аймактык ар тараптуу экономикалык өнөктөштүк (ААЭӨ), Латын Америкалык интеграциялык ассоциациясы (ЛИА), Кариб коомчулугу (КАРИКОМ), Перс булуңундагы араб мамлекеттеринин кызматташтык кеңеши (ПБАМКК), Африканын субрегионалдык бирикмелери жана башка аймактык интеграциялык бирикмелер менен – өз ара кызыгуу туудурган Бирлик жөнүндө келишимде бекитилген чөйрөлөрдө кызматташтыкты жөндөө жана өнүктүрүү максатында;
ЕБ менен – Бирликтин экономикалык кызыкчылыктарынын эффективдүү корголушун камсыздоону эске алуу аркылуу мүчө мамлекеттердин, Комиссиянын, Европа комиссиясынын жана ЕБге мүчө мамлекеттердин өкүлдөрүнүн катышуусу менен эл аралык конференцияларды жана башка иш-чараларды өткөрүү аркылуу Комиссия жана Европа комиссиясы, санитардык жана ветеринардык чаралар чөйрөсүндө ЕБ адистештирилген органдары ортосунда соода саясатынын, СОЛВИТ (SOLVIT), «Сиздин Европа» (Your Europe), «Бирдиктүү рынок таблосу» (Single Market Scoreboard) сыяктуу ж.б. инструменттерди колдонуу менен «төрт эркиндиктин» ишке ашырылышын камсыздоо үчүн тоскоолдуктарды жоюу тажрыйбасын изилдөөнүн айрым аспектилери, ошондой эле Бирликтин ишмердигинин башка багыттары боюнча диалог орнотуу максатында; 
үчүнчү өлкөлөр менен:
Бирликке мүчө болуп саналбаган кызыкдар КМШга катышуучу мамлекеттер менен – алар менен мамилелерди формалдаштыруу аркылуу кызматташуу өз ара экономикалык кызыгуу туудурган;
Египет Араб Республикасы, Израиль Мамлекети, Индия Республикасы, Индонезия Республикасы жана Иран Ислам Республикасы менен эркин соода жөнүндө макулдашууларды түзүү тууралуу мүчө мамлекеттер менен биргелешкен сүйлөшүүлөрдүн алкагында, ошондой эле Бириккен Араб Эмираттары жана Монголия менен (Жогорку Евразия экономикалык кеңеши тиешелүү сүйлөшүүлөрдү демилгелөө жөнүндө чечимдерин кабыл алган учурда), Бирликтин тышкы соода саясатын ишке ашыруу орто мөөнөттү перспективага Бирликтин негизги өнөктөштөрү менен соода-экономикалык кызматташтыкты өнүктүрүүгө болгон ыкмаларга ылайык камсыздалат. Ушул багытты күчтөндүрүү Бирликтин өнөктөш өлкөлөрү тарабынан пандемиянын экономикалык натыйжалары менен да, ошондой эле айрым мүчө мамлекеттерге карата санкциялык саясатты активдештирүү менен да чакырылган сооданы чектөө жана башка чараларды колдонушун өстүрүү контекстинде өзгөчө актуалдуу;
Алжир Эл Демократиялык Республикасы, Бахрейн Королдугу, Бруней-Даруссалам Мамлекети, Боливариан Венесуэла Республикасы, Ирак Республикасы, Катар Мамлекети, Кувейт Мамлекети, Лаос Элдик Демократиялык Республикасы, Малайзия, Мьянма Союз Республикасы, Судан Республикасы, Оман Султанаты, Филиппин Республикасы, Никарагуа Республикасы, Сауд Аравия Королдугу, Сирия Араб Республикасы, Түштүк-Африка Республикасы  жана алардын Бирлик менен диалог орнотуу жөнүндө демилгелери менен сунуштарын эске алганда, алар менен кызматташуу өз ара экономикалык кызыгуу туудурган башка өлкөлөр менен;
өкмөттөрү менен меморандумдар жана макулдашуулар түзүлгөн ЕБге мүчө мамлекеттер менен жана Бирликтин экономикалык кызыкчылыктарынын эффективдүү корголушун камсыздоону эске алуу менен, Комиссия акылуу өз ара аракеттенүүнү өнүктүрүүгө кызыгуусун көрсөткөн ЕБге мүчө мамлекеттер менен. 
Тышкы өнөктөштөр менен соода-экономикалык кызматташтыкты өнүктүрүүнүн алкагында ЧЕӨ калыптандыруу демилгесинин контекстинде 2023-жылы Комиссия төмөнкүдөй багыттарга көңүл бурат:
«Чыгыш – Батыш» жана «Түндүк – Түштүк» багыттарында мүчө мамлекеттердин аймактарында транспорт инфратүзүмүн өнүктүрүүгө көмөктөшүү, анын ичинде Бирликтин «Бир алкак, бир жол» кытай демилгеси менен өнүктүрүү пландарынын жанашып кошулушунун алкагында;
Бирликтин өнөктөштөрү менен эркин соода жөнүндө келишимдерди түзүү тууралуу сүйлөшүүлөр процессин активдештирүү;
мүчө мамлекеттерде өндүрүлгөн товарлардын экспортун өстүрүү үчүн кызыгуу туудурган, жаңы келечектүү соода өнөктөштөрүн издөө;
мүчө мамлекеттердин ишкерлер коомчулуктарынын бизнес-ассоциациялар тармагы боюнча чет элдик өнөктөштөр менен байланыштар тармагын калыптандыруу боюнча демилгелерин карап чыгуу;
Бирликтин негизги интеграциялык жана мамлекеттер аралык бирикмелери менен, ошондой эле Азияда, Жакынкы жана Орто Чыгыштагы алдыңкы дүйнөлүк экономикалар менен соода-экономикалык өз ара аракеттенүүнү өнүктүрүү;
келечекте соода-экономикалык өз ара аракеттенүүнү өнүктүрүүнүн актуалдуу маселелерин талкуулоо үчүн аянтча (Бирликтин эл аралык өнөктөштөрүнүн катышуусу менен) калыптандыруу максатында Бирликтин, КМШ, АСЕАН, ШКУ аткаруу органдарынын жетекчилеринин жана эксперттеринин Азияда, Жакынкы жана Орто Чыгышта мамлекеттер аралык өз ара аракеттенүү форматтарынын жана кызыкдар түзүмдөрүнүн башка өкүлдөрү менен диалогуна көмөктөшүү;
өзүнүн компетенциясынын алкагында ЧЕӨ калыптандыруу контекстинде Евразия экономикалык интеграциясын маалыматтык коштоо боюнча ишин активдештирүү;
ЧЕӨ идеясынын контекстинде дүйнөлүк экономиканын трансформациясынын актуалдуу маселелери боюнча негизги эл аралык экономикалык форумдардын жалпы элдик тематикалык сессияларына катышуу.
Комиссия тарабынан мүчө мамлекеттер менен биргеликте Евразия мейкиндигинде экономикалык өз ара аракеттенүү бөлүгүндө интеграциялык процесстерди айкалыштыруу боюнча жана Бирликти ЧЕӨ интеграциялык контурун түзүү борборлорунун бири катары позициялоо боюнча иштерди улантат.
Мында Бирликтин аймактык интеграциялык бирикмелер жана өлкөлөр менен экономикалык кызматташтыгы, негизги бирикмелер жана эл аралык уюмдар ортосунда,  анын ичинде БУУ түзүмдөрүнүн аянтчаларында, байланыштарды бекемдөөнүн маанилүүлүгүн көңүлгө алып, алардын интеграциялык демилгелерин жана өнөктөштүктөрүн эске алуу менен жүзөгө ашырылышы керек.
Бирликтин «Бир алкак, бир жол» кытай демилгеси менен өнүктүрүү пландарынын жанашып кошулушунун алкагында интеграциялык багыттуулугу бар жана тармактык кызматташуунун артыкчылыктуу долбоорлорунун бирлигин (интеграциялык долбоорлордун маалыматтар банкын) бекемдөө милдеттерине жооп берген, 2018-жылдын 17-майындагы, бир тараптан, Евразия экономикалык бирлиги менен анын мүчө мамлекеттеринин жана, экинчи тараптан, Кытай Эл Республикасынын ортосундагы соода-экономикалык кызматташуу жөнүндө макулдашууну ишке ашыруу боюнча Биргелешкен комиссиянын Евразия бөлүгү менен макулдашылган тизмекти ишке ашыруунун жүрүшүнө мониторинг улантылат.
Айрым мүчө мамлекеттерге карата кабыл алынган санкциялык чаралар шартында европа өлкөлөрүнүн ишкерлер чөйрөлөрүнүн бирикмелери жана ишкерлери менен коммуникациянын каналдарын ачык бойдон сактоо зарыл. Комиссия кунт көңүл коё турчу артыкчылыктар болуп бизнеске кошумча жүктөмдү киргизүүгө жол бербөө, экономикалык жөнгө салуунун туруктуулугун камсыздоо саналат. 
Комиссия мүчө мамлекеттер менен биргеликте негизги өнөктөш өлкөлөрдү жана товарлардын топторун аныктоо боюнча ишти аяктоону жана Бирликтин алкагында эл аралык келишимдер менен аныкталган тартипте жана шарттарда соодадагы техникалык жолтоолорду жоюу жөнүндө эл аралык келишимдердин долбоорлорун талкуулоо боюнча сүйлөшүүлөр процессин жүргүзүүнү пландап жатат.
Комиссия мүчө мамлекеттер менен биргеликте дары-дармектердин өндүрүштүк аянтчасын (өндүрүштүк аянтчаларын) Бирликтин тийиштүү өндүрүштүк практикасынын (GMP тастыктамасы) талаптарына шайкештигин тастыктаган документтерди өз ара таануу маселеси боюнча үчүнчү өлкөлөр менен сүйлөшүүлөрдү жүргүзүү боюнча сунуштарды даярдайт.
Комиссия бизнес-коомчулуктардын кызыкчылыктарына тиешелүү болгон маселелер боюнча Бирликтин эл аралык ишмердигин ишке ашырууда ишкерлер чөйрөлөрдүн сунуштарын мүчө мамлекеттер менен иштеп чыгуу аркылуу, анын ичинде келечектүү сатуу рынокторун аныктоо бөлүгүндө, ишкерлер кеңеши менен тыгыз иштешүүнү жана мүчө мамлекеттердин бизнес-коомчулуктары менен диалогду улантат. 
Эл аралык аренада Бирликтин маселелеринин эффективдүү чечилишине, өзүн олуттуу катары сунуштаган  эл аралык иш-чараларга тийиштүү бизнес-делегацияларынын катышуусун камсыз кылуу максатында алар жөнүндө ишкерлер кеңешин жана мүчө мамлекеттердин бизнес-коомчулуктарын маалымдоо практикасы өбөлгөлөйт.
Бирлик менен экономикалык диалогду өнүктүрүүгө кызыкдар болгон үчүнчү өлкөлөр менен Бирликтин кызматташтыгын активдештирүү бөлүгүндө мүчө мамлекеттердин бизнес-коомчулуктарынан келип түшкөн сунуштарга мындан ары да ыкчам жооп кайтаруу маанилүү болуп көрүнөт.
Комиссия эл аралык ишкерлер жана эксперттик коомчулуктар, анын ичинде соода-өнөр жай палаталары, ишкер кызматташтык кеңештери, аймактарды өнүктүрүү банктары, негизги эл аралык дискуссиялык аянтчалар жана башкалар менен өз ара аракеттенүүнү ырааттуу өнүктүрөт.
Өнүктүрүү институттары, анын ичинде Евразия өнүктүрүү банкы (ЕАӨБ) жана Евразия турукташтыруу жана өнүктүрүү фонду (ЕТӨФ) менен кызматташтыктын алкагындагы негизги күч-аракеттер көрсөтүлгөн институттардын мандаттарынын алкагында программаларды жана долбоорлорду илгерилетүүгө багытталат.
Жогорку Евразия экономикалык кеңешинин жана Евразия өкмөттөр аралык кеңешинин отурумдарына үчүнчү өлкөлөрдүн лидерлерин чакыруу практикасын улантуу маанилүү болуп саналат.
Комиссия мүчө мамлекеттердин көмөгү менен Астана экономикалык форумунун, Чыгыш экономикалык форумунун, Евразия экономикалык форумунун, Петербург эл аралык экономикалык форумунун аянтчаларында, ошондой эле мүчө мамлекеттердин аймактарында өткөрүлүүчү эл аралык деңгээлдеги башка иш-чаралардын алкагында Бирликтин эл аралык күн тартибин илгерилетүү боюнча күч-аракеттерди көрүүнү улантат. 
Бирликтин эл аралык ишмердигин ишке ашырууда Комиссиянын Коллегиясына караштуу Эл аралык ишмердүүлүк боюнча консультативдик комитеттин бардык мүчөлөрү тарабынан колдоого алынган сунуштары жана сунуш-көрсөтмөлөрү эске алынышы мүмкүн.
Коллегиянын мүчөлөрү жана Комиссиянын кызмат адамдары эл аралык уюмдар линиясы боюнча үчүнчү өлкөлөргө иш сапарларды жүзөгө ашырууда же чет өлкөлүк иш-чараларга (симпозиумдарга, форумдарга, конференцияларга ж.б.) катышуу үчүн кабыл алуучу мамлекеттин профилдик ведомстволорунун, эксперттик жана ишкер чөйрөлөрүнүн, жалпыга маалымдоо каражаттарынын өкүлдөрү менен байланыштарды түзүшөт жана тереңдетишет, ошондой эле мүчө мамлекеттердин дипломатиялык өкүлчүлүктөрүнүн кызматкерлери үчүн алар тейлеген маселелер боюнча биргелешкен брифингдерди уюштурушат.
Мүчө мамлекеттердин тышкы иштер министрликтерине Комиссиянын өкүлдөрүнүн чет өлкөлүк иш сапарларынын жыйынтыктары жөнүндө жиберилүүчү отчётторунун маалымдуулугун жогорулатууга болгон курсу улантылат.
Бирликтин эл аралык күн тартибинин максаттарын жана милдеттерин ишке ашыруу Жогорку Евразия экономикалык кеңешинин 2014-жылдын 23-декабрындагы № 99 чечими менен бекитилген Евразия экономикалык бирлигинин Эл аралык кызматташтыкты жүзөгө ашыруу тартибине ылайык мүчө мамлекеттердин ыйгарым укуктуу органдары менен өз ара аракеттенүүдө ишке ашырылат. 
_____________


